
U Kongresnom centru Mastera Novosadskog sajma predstavljena je digitalna platforma "Sela Srbije", koju je razvilo Ministarstvo turizma i omladine. RTV1 Razglednice, NSTV Objektiv 19
Nova fasada, uređeniji prostori i bolji uslovi za učenike i zaposlene.Osnovna škola "Ivo Lola Ribar" u Rumi dobila je novo lice i ruho, a ulaganja u školske objekte biće nastavljena i u narednom periodu. RTV1 Razglednice 
Visoka škola vaspitača u Kikindi renovira prostorije. RTV1 Razglednice 
	RTV1- Platforma Sela Srbije 

	Vreme emitovanja emisije:18:00-19:00

	Autor: Redakcija


U Kongresnom centru Mastera Novosadskog sajma predstavljena je digitalna platforma "Sela Srbije", koju je razvilo Ministarstvo turizma i omladine. Na prezentaciji je istaknuta važnost promocije i razvoja seoskog turizma u Srbiji. U poslednje tri godine srpski turizam beleži ekspanziju, sa oko 1950 kategorizovanih seoskih turističkih domaćinstava. Ministarstvo je planiralo značajna sredstva za razvoj seoskog turizma do 2027. godine. Platforma "Sela Srbije" je digitalni projekat koji omogućava korisnicima da pronađu sve informacije na jednom mestu, a promocija je besplatna. Cilj je predstaviti autentičnost sela kroz prirodu, kulturu i gastronomiju, olakšavajući turistima organizaciju putovanja. Pokrajinska vlada je podržala projekat, ulažući više od 2 milijarde dinara u turizam u poslednjih pet godina. Produženje boravka gostiju u Vojvodini na više od tri dana pokazuje bogatstvo sadržaja regije. Platforma je predstavljena u nekoliko gradova i biće potpuno aktivna pre izložbe Ekspo 2027, kako bi domaći i strani gosti imali bolji uvid u turističku ponudu Srbije.
	RTV1- Obnovljena fasada Osnovne škole Ivo Lola Ribar 

Nova fasada, uređeniji prostori i bolji uslovi za učenike i zaposlene.Osnovna škola "Ivo Lola Ribar" u Rumi dobila je novo lice i ruho, a ulaganja u školske objekte biće nastavljena i u narednom periodu. Osnovna škola "Ivo Lola Ribar" u Rumi dobila je novo, lepše i uređenije lice. Obnovljena fasada doprinosi prijatnijem ambijentu za učenike, nastavnike i zaposlene, ali i čuva prepoznatljiv izgled jednog od značajnih školskih objekata u gradu..Ovim radovima nastavljen je višegodišnji ciklus ulaganja u školu i unapređenje uslova za svakodnevni rad i boravak. . Do sada je rađena potpuna rekonstrukcija krova na starom objektu škole i dodatnim objektima, gde su učionice i fiskulturna sala. Rađeno je krečenje pojedinih učionica u kojima je bilo posledica prokišnjavanja,urađena je fasada i zamenjeni su oluci, tako da je stvarno baš puno stvariurađeno, jer je stvarno bilo jako, jako u lošem stanju prethodno.Predsednik Ljubišić istakao je da se u školsku infrastrukturuulaže kontinuirano, imajući u vidu da su, kako je naveo, prethodna ulaganja tokom decenija bila nedovoljna. Stolarija je zamenjena, fasada jednog od najlepših arhitektonskih zdanja u našem gradu je renovirana i rekonstruisana u skladu sa uslovima Zavoda za zaštitu spomenika. U opštini Ruma nastavlja se ulaganje u školske objekte, a u narednom periodu biće obuhvaćene i srednje škole.Fasada je obnovljena sredstvima Vlade AP Vojvodine, u skladu sa uslovima koje propisuje Zavod za zaštitu spomenika kulture.
	RTV1- Visoka škola vaspitača u Kikindi renovira prostorije 

Za brocloše na svim univerzitetima, fakultetima i visokim školama širom Srbije, koji se finansiraju iz državnog budžeta danas je zvanično počela nova akademska godina, a ona će uskoro početi i za brucoše koji su upisali visoku školu strukovnih studija za obrazovanje vaspitača u Kikindi.  Radovi su završeni sa početkom ove nastavne godine.Renovirali smo određene prostorije koje su bile oštećene usled poplave koju smo imali prošle godine, zahvaljujući Pokrajinskom sekretarijatu za visoko obrazovanje i naučnoistraživačku delatnost.Renovirana je biblioteka, likovni, metodički i muzički kabinet. Takođe smo uradili još jednu novu učionicu. Pored tekućeg održavanja, odnosno radova, opremljen je informatički kabinet i naša biblioteka sa novim laptopovima, tako da smo i tehnički opremili školu, rekla je direktorka škole, Angela Mesaroš. 
